Podľa článku 185 odsek 1 a v súvislosti s článkom 28 odsek 5 bod 1 a odsek 6 Zákona o základoch systému výchovy a vzdelávania (vestník Službeni glasnik RS č. 88/17, 27/18 – iný zákon, 10/2019, 27/2018 – iný zákon, 6/2020, 129/2021 a 92/23), článku 15 a 16 odsek 2, článku 24 odsek 2 a článku 37 odsek 4 Pokrajinského parlamentného uznesenia o pokrajinskej správe (Úradný vestník AP Vojvodiny č. 37/14, 54/14 – i. uznesenie, 37/16, 29/17, 24/2019, 66/2020 a 38/2021) pokrajinský tajomník vzdelávania, predpisov, správy a národnostných menšín – národnostných spoločenstiev vynáša:

**PRAVIDLÁ**

**ZMIEN PRAVIDIEL ŠKOLSKÉHO KALENDÁRA PRE ZÁKLADNÉ ŠKOLY SO SÍDLOM NA ÚZEMÍ AUTONÓMNEJ POKRAJINY VOJVODINY NA ŠKOLSKÝ ROK 2024/2025**

**Článok 1**

V Pravidlách školského kalendára pre základné školy so sídlom na území Autonómnej pokrajiny Vojvodiny na školský rok 2024/2025 (Úradný vestník AP Vojvodiny č. 27/2024, 36/2024) v článku 2 odsek 1 sa slová: „vykonávajú sa v 36 päťdňových vyučovacích týždňoch, t. j. 180 vyučovacích dňoch“ nahrádzajú slovami „vykonávajú sa v 35 päťdňových vyučovacích týždňoch a jednom dni, t. j. 176 vyučovacích dňoch“.

V článku 2 odsek 2 sa slová: „vykonáva sa v 34 päťdňových vyučovacích týždňoch, t. j. 170 vyučovacích dňoch“ nahrádzajú slovami „uskutočňuje sa v 33 päťdňových vyučovacích týždňoch a jednom dni, t. j. 166 vyučovacích dňoch“.

**Článok 2**

V článku 3 odsek 3 sa mení a znie takto:

„Druhý polrok sa začína v pondelok 20. januára 2025 a končí sa:

– v piatok 30. mája 2025 pre žiakov ôsmeho ročníka a má 87 vyučovacích dní a

– v piatok 13. júna 2025 pre žiakov od prvého po siedmy ročník a má 97 vyučovacích dní“.

**Článok 3**

V článku 4 odsek 3 slová: „končí sa v pondelok 13. januára 2025“ nahrádzajú sa slovami: „končí sa v piatok 17. januára 2025“.

**Článok 4**

Tabuľkové zobrazenie školského kalendára pre základné školy so sídlom na území Autonómnej pokrajiny Vojvodiny na školský rok 2024/2025, ktorý je neoddeliteľnou súčasťou Pravidiel školského kalendára pre základné školy so sídlom v Autonómnej pokrajine Vojvodine na školský rok 2024/2025 (Úradný vestník AP Vojvodiny č. 27/2024, 36/2024), sa nahrádza novým tabuľkovým zobrazením školského kalendára pre základné školy so sídlom v Autonómnej pokrajine Vojvodine na školský rok 2024/2025, ktorý je neoddeliteľnou súčasťou týchto pravidiel.

**Článok 5**

Tieto pravidlá nadobúdajú účinnosť dňom uverejnenia v Úradnom vestníku Autonómnej pokrajiny Vojvodiny a v súlade s článkom 53 odsek 2 Zákona o štátnej správe (vestník Službeni glasnik RS č. 79/05, 101/07, 95/10, 99/14, 47/18 a 30/18 – i. zákon) budú uverejnené aj vo vestníku Službeni glasnik RS.

Pokrajinský sekretariát vzdelávania, predpisov, správy a národnostných menšín –

národnostných spoločenstiev

Číslo: 001795959 2024 09427 001 001 000 001 04 006

V Novom Sade 8. 1. 2025

**POKRAJINSKÝ TAJOMNÍK**

**Róbert Ótott**